ΓΡΑΠΤΗ ΕΡΩΤΗΣΗ E-3382/02

υποβολή: Samuli Pohjamo (ELDR)και Mikko Pesl (ELDR) προς την Επιτροπή

(28 Νοεμβρίου 2002)

Θέμα: Η προώθηση της οικοδόμησης με ξύλο στην Ευρωπαϊκή Ένωση

Μαζί με άλλες δασώδεις χώρες της Ευρωπαϊκής Ένωσης η Φινλανδία έλαβε επανειλημμένως πρωτοβουλίες επιδιώκοντας τη δημιουργία κοινού προγράμματος για την προώθηση της οικοδόμησης με ξύλο. Ο ρόλος της οικοδόμησης με ξύλο και οι ευκαιρίες που προσφέρει θα αποκτήσουν μεγαλύτερη σημασία με τη διεύρυνση της ΕΕ προς ανατολάς.

Υπάρχει ωστόσο ο κίνδυνος να πέσουν οι τιμές του επεξεργασμένου ξύλου, αν εμφανιστούν ακόμη περισσότεροι παραγωγοί στην ενιαία αγορά. Πρέπει να αποδοθεί ιδιαίτερη προσοχή στη σταθερότητα των τιμών στην αγορά, ώστε να αποφευχθούν τυχόν προβλήματα για τους παραγωγούς κατασκευαστικής ξυλείας στα νέα κράτη μέλη.

Θα ήταν σκόπιμο να εντατικοποιηθεί συγχρόνως η ζήτηση με ειδικά προγράμματα, ώστε να εντατικοποιηθεί η χρήση του κατασκευαστικού ξύλου. Η οικοδόμηση με ξύλο είναι από πολλές απόψεις φιλική για το περιβάλλον, εφόσον η αλυσίδα παραγωγής λειτουργεί κατά τρόπο βιώσιμο.

Πώς προτίθεται η Επιτροπή να εντατικοποιήσει τη χρήση της κατασκευαστικής ξυλείας στην επικράτεια της Κοινότητας και να εγγυηθεί τη σταθερότητα των τιμών μετά τη διεύρυνση·

Απάντηση του κ. Liikanen εξ ονόματος της Επιτροπής

(30 Ιανουαρίου 2003)

Η Επιτροπή συμφωνεί με τον αξιότιμο βουλευτή ότι η προς ανατολάς επέκταση της Ένωσης προσφέρει σημαντικές ευκαιρίες για τον δασοκομικό τομέα καθώς και για τους τομείς της ξυλείας και της κατασκευής επίπλων. Η ύπαρξη σημαντικών δασικών πόρων εξασφαλίζει την παροχή άφθονων πρώτωνλών στη βιομηχανία δασοκομικών προϊόντων και στην βιομηχανία κατασκευής επίπλων. Ωστόσο, για να αξιοποιηθούν οικονομικά οι δασικοί πόροι με σεβασμό στις περιβαλλοντικές, κοινωνικές και πολιτιστικές λειτουργίες που πρέπει να επιτελούν τα δάση, χρειάζεται να γίνουν σημαντικές επενδύσεις σε επίπεδο εγκαταστάσεων, διαχείρισης καιποδομών. Όσον αφορά την κατανάλωση, ο βαθμός στον οποίο θα μπορέσουν οι εγχώριες αγορές των νέων κρατών μελών να απορροφήσουν την αυξανόμενη παραγωγή εξαρτάται από την ανάπτυξη της οικονομίας τους και από τις επιλογές των καταναλωτών.

Η Επιτροπή συμφωνεί, επίσης, ότι η χρησιμοποίηση ξύλου στα κτίρια μπορεί να αντιπροσωπεύσει βιώσιμη χρήση πόρων. Εξάλλου, το ξύλο αποτελεί ένα από ταλικά των οποίων η χρήση πρέπει να ενθαρρυνθεί στον τομέα των δομικών κατασκευών τόσο ως βασικόλικό όσο και ως συστατικό συναρμολογούμενων στοιχείων.

Η αξιοποίηση των νέων γνώσεων και η τελειοποίηση νέων τεχνικών επέτρεψαν στολικό αυτό να αποκτήσει ισότιμη θέση με το σκυρόδεμα και τον χάλυβα, γεγονός που συνεπάγεται την ανάγκη καθιέρωσης κατάλληλων τεχνικών προδιαγραφών τόσο για την εναρμόνιση του σχεδιασμού όσο και για τη διασφάλιση της ελεύθερης κυκλοφορίας προϊόντων και συναρμολογούμενων kits.

Στο πλαίσιο της οδηγίας 89/106/ΕΟΚ του Συμβουλίου της 21ης Δεκεμβρίου σχετικά με την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών(1), και προκειμένου να επιτευχθούν οι καλύτερες δυνατές προϋποθέσεις για την εσωτερική αγορά των προϊόντων του τομέα των δομικών κατασκευών, η Επιτροπή ανέθεσε στην Ευρωπαϊκή Επιτροπή Τυποποίησης (CEN) την κατάρτιση κατάλληλων τεχνικών προδιαγραφών που θα επιτρέψουν τη χορήγηση κοινοτικού σήματος στα προϊόντα, συναρμολογούμενα συστήματα και kits από ξύλο προσφέροντας κατά τον τρόπο αυτό στα εν λόγω προϊόντα τη δυνατότητα να αξιοποιήσουν όλες τις ευκαιρίες που παρέχει η ευρωπαϊκή τυποποίηση.

Εξάλλου, η Επιτροπή εξακολουθεί να παρακολουθεί από κοντά και να παρέχει σημαντική στήριξη στην σύνταξη και στην προώθηση του ευρωκώδικα αριθ.5 (ειδικός κώδικας για τον σχεδιασμό δομών από ξύλο), που καταρτίστηκε από την επιτροπή TC 250 της CEN.

Στο πλαίσιο αυτό, η βελτιωμένη χρήση του ξύλου αποτέλεσε ένα από τα βασικά θέματα του Φόρουμ των δασοκομικών βιομηχανιών, που πραγματοποιήθηκε στην Στοκχόλμη το Ιούνιο 2001. Στο φόρουμ αυτό έγινε δυνατή η διεξαγωγή ευρείας συζήτησης γύρω από τις δημιουργούμενες προκλήσεις και τα θέματα που τέθηκαν εξακολουθούν να αποτελούν αντικείμενο συζήτησηςπό την αιγίδα της συμβουλευτικής επιτροπής της Επιτροπής για τη δασοκομία και τις δασοκομικές βιομηχανίες, σε συνεργασία με την βιομηχανία και τις οργανώσεις της.

Σε γενικότερο επίπεδο, το 6ο κοινοτικό πρόγραμμα περιβαλλοντικής δράσης, που εγκρίθηκε από το Κοινοβούλιο τον Ιούλιο 2002, προτείνει την αύξηση του μεριδίου αγοράς της ξυλείας που παράγεται με βιώσιμο τρόπο, μέσω της πιστοποίησης της βιώσιμης διαχείρισης των δασών και της ενθάρρυνσης της σήμανσης των σχετικών προϊόντων. Ωστόσο, η Επιτροπή δεν μπορεί να προωθήσει άμεσα την χρήση ενός συγκεκριμένουλικού, ξύλου ή άλλου, ούτε μπορεί να παρέμβει προκειμένου να διασφαλίσει την σταθερότητα των τιμών αγοράς.

(1) ΕΕ L 40 της 11.2.1989.